CELEX: 62013CB0384
Language: fi
Date: 2014-12-04 00:00:00
Title: Asia C-384/13: Unionin tuomioistuimen määräys (kymmenes jaosto) 4.12.2014 (ennakkoratkaisupyyntö, jonka on esittänyt Tribunal Supremo – Espanja) – Estación de Servicio Pozuelo 4 SL v. GALP Energía España SAU (Ennakkoratkaisupyyntö — Unionin tuomioistuimen työjärjestyksen 99 artikla — Kartellit tai muut yhteistoimintajärjestelyt — EY 81 artikla — Polttoaineiden yksinomainen jakelusopimus — Asetus (ETY) N:o 1984/83 — 12 artiklan 2 kohta — Asetus (EY) N:o 2790/1999 — 4 artiklan a alakohta ja 5 artiklan a alakohta — Yksinoikeuden kesto — Merkitykseltään vähäinen sopimus)

16.2.2015   
            
            
               FI
            
            
               Euroopan unionin virallinen lehti
            
            
               C 56/3
            
         Unionin tuomioistuimen määräys (kymmenes jaosto) 4.12.2014 (ennakkoratkaisupyyntö, jonka on esittänyt Tribunal Supremo – Espanja) – Estación de Servicio Pozuelo 4 SL v. GALP Energía España SAU
   (Asia C-384/13) (1)
   
   ((Ennakkoratkaisupyyntö - Unionin tuomioistuimen työjärjestyksen 99 artikla - Kartellit tai muut yhteistoimintajärjestelyt - EY 81 artikla - Polttoaineiden yksinomainen jakelusopimus - Asetus (ETY) N:o 1984/83 - 12 artiklan 2 kohta - Asetus (EY) N:o 2790/1999 - 4 artiklan a alakohta ja 5 artiklan a alakohta - Yksinoikeuden kesto - Merkitykseltään vähäinen sopimus))
   (2015/C 056/03)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Asianosaiset
   
   
      Kantaja: Estación de Servicio Pozuelo 4 SL
   
      Vastaaja: GALP Energía España SAU
   
      Määräysosa
   
   
               1)
            
            
               Pääasiassa kyseessä olevan sopimuksen kaltaisen sopimuksen, jolla vahvistetaan öljytuotteiden toimittajalle maankäyttöoikeus, jotta tämä rakentaa huoltamon ja vuokraa sen maanomistajalle sekä määrätään samalla pitkäkestoisesta yksinostovelvoitteesta, seurauksena ei lähtökohtaisesti ole kilpailun huomattava rajoittaminen eikä siihen näin ollen sovelleta EY 81 artiklan 1 kohdassa vahvistettua kieltoa, mikäli yhtäältä tämän tavarantoimittajan markkinaosuus on enintään 3 prosenttia, kun taas kolmen muun tavarantoimittajan yhteenlaskettu markkinaosuus on noin 70 prosenttia, ja toisaalta kyseisen sopimuksen kesto ei ylitä selvästi asianomaisilla markkinoilla yleensä tehtyjen sopimusten keskimääräistä kestoa, mikä ennakkoratkaisua pyytäneen tuomioistuimen on tarkistettava.
            
         
               2)
            
            
               EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22.12.1999 annetun komission asetuksen (EY) N:o 2790/1999 12 artiklan 2 kohtaa on tulkittava siten, että 31.5.2000 voimassa olleella sopimuksella, joka sisältää kilpailukieltolausekkeen ja joka täyttää perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annetussa komission asetuksessa (ETY) N:o 1984/83, sellaisena kuin se on muutettuna 30.7.1997 annetulla komission asetuksella (EY) N:o 1582/97, säädetyt poikkeusluvan edellytykset muttei asetuksessa N:o 2790/1999 säädettyjä edellytyksiä, on poikkeuslupa EY 81 artiklan 1 kohdassa asetettuun kieltoon 31.12.2001 saakka.
            
         
      (1)  EUVL C 274, 21.9.2013.